Urmo Kübar

pisi|Urmo Kübar Arvamusfestivalil, 2014
Urmo Kübar (sündinud 4. märtsil 1978 Rakveres) on eesti ajakirjanik ja kodanikuühiskonna edendaja, presidendi vabakonnanõunik 2016–2021. 

Ta on lõpetanud Tartu Ülikooli ajakirjanduse eriala 2002. aastal (cum laude).

Urmo Kübar on töötanud Eesti Päevalehe reporterina 1998–2001, kodanikuühiskonna häälekandja Foorum toimetajana 1999–2000, reklaamifirmas Zoom reklaamikirjutajana 2001–2002, erakonna Res Publica organisatsioonisekretärina 2002–2005, Eesti Mittetulundusühingute ja Sihtasutuste Liidu (EMSL) liikmeprogrammi juhina 2005–2006 ning 2006–2013 EMSLi juhatajana. EMSLi juhatajana oli ta üks hea valimistava ja Rahvakogu eestvedajatest, samuti oli ta seotud aktsiooni "Teeme ära!" ja Arvamusfestivali korraldamisega. 

2014–2015 töötas ta Smithsonian Institutioni arendusosakonnas USA-s Washingtonis. 

Ta oli erakonna Res Publica ja selle liitumisel Isamaaliiduga tekkinud erakonna Isamaa ja Res Publica Liit liige perioodil 20. märts 2002 kuni 30. mai 2007.E-äriregistri erakonna liikme päring: Urmo Kübar. Vaadatud 11.10.2016

Urmo Kübar on kirjutanud käsiraamatu "Hea huvikaitse. Kuidas kaasata liitlasi ja mõjutada otsuseid?" (2011) ning koos Hille Hinsbergiga "Kaasamine avalikus sektoris ja vabakonnas" (2014).

Kübar sai 2016. aasta oktoobris Vabariigi Presidendi ametisse astunud Kersti Kaljulaidilt ettepaneku asuda presidendi meeskonda vabakonna nõuniku ametikohale"Kersti Kaljulaid kutsus oma meeskonda Riisalo, Vitsuri ja Kübara." Delfi, 7. oktoober 2016 ja ta oli selles ametis kuni 5. märtsini 2021.Vahur Koorits (toimetaja): "Rumm: kandidaadina laenas Kaljulaid endale Allar Jõksi meeskonna." Delfi, 9. oktoober 2016. 

Alates 8. märtsist 2021 on ta SA Poliitikauuringute Keskus Praxis juhataja.

 Tunnustus 
2013. aastal pälvis Urmo Kübar Euroopa Kodaniku auhinna euroopalike väärtuste levitamise ja kinnistamise eest. Auhinda annab välja Euroopa Parlament."Urmo Kübar võitis Euroopa Kodaniku auhinna" Postimees, 10. juuni 2013

2014. aastal sai ta Valgetähe V klassi teenetemärgi."Presidendilt saab tänavu teenetemärgi 99 inimest" ERR, 5. veebruar 2014

Viited

Välislingid

Riigikogu Toimetised: Autoritest

Kategooria:Eesti ajakirjanikud
Kategooria:Tartu Ülikooli sotsiaalteaduskonna vilistlased
Kategooria:Valgetähe V klassi teenetemärgi kavalerid
Kategooria:Sündinud 1978